《迟留又用韵》
宋代·陈著

宿留不觉久，非因恋竹房。
山林迟老死，萍梗急贫忙。
走俗形几秽，还家梦亦香。
未能凭古语，安处是吾乡。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。